| *The Joshua Tree* |
| --- |
|  |
| U2 studijinis albumas |
| Išleistas | 1987 m. kovo 9 d. |
| Įrašytas | 1987 m. liepos–rugpjūčio mėn. Dubline, Airijoje |
| Žanras | Rock |
| Trukmė | 50:11 |
| Įrašų kompanija | Island Records |
| Prodiuseris | Brian Eno, Daniel Lanois |
| Apžvalgos |
| * Allmusic  nuor.
* BBC Online nuor.
* The Boston Globe nuor.
* Robert Christgau nuor.
* Q  nuor.
* Rolling Stone nuor.
* Slant Magazine  nuor.
* Time nuor.
 |
| U2 chronologija |
| 

|  |  |  |
| --- | --- | --- |
| „The Unforgettable Fire"(1984) | **„The Joshua Tree"**(1987) | „Rattle and Hum" (1988) |

 |

**The Joshua Tree** – penktasis studijinis airių roko grupės U2 albumas, išleistas 1987 m. kovo 9 d. Albumas buvo įrašinėjamas nuo 1986 m. liepos iki tų pačių metų lapkričio mėnesio studijoje „Windmill Lane Studios", Dubline. Jį sudaro 11 dainų, penkios iš jų išleistos kaip singlai.

Apie albumą
-----------

„The Joshua Tree" iškart debiutavo topo viršūnėje Jungtinėje Karalystėje, laimėjo dvi Grammy statulėles. 1989 m. žurnalo „Rolling Stone" sudarytame sąraše „100 geriausių 1980-ųjų albumų", užėmė 3-ąją vietą, o 2003 m. to paties žurnalo sąraše „500 geriausių visų laikų albumų", pasiekė 26-ąją vietą. Albumas dažnai cituojamas kaip vienas geriausių roko istorijoje. Taip pat tai ir vienas iš didžiausiu skaičiumi parduotų albumų pasaulyje. JAV parduota 10 mln. tuo tarpu visame pasaulyje – virš 25 mln. kopijų.

1987 m. jam pristatyti surengtas „The Joshua Tree Tour" koncertinis turas, kurio metu grupė atliko 111 koncertų.

2007 m. lapkričio 20 d. U2 perleido albumą norėdami pažymėti 20-ties metų sukaktį nuo originalaus išleidimo. Tada jis perleistas keturiais skirtingais formatais, įtraukiant seniau neišleistus ir retus kūrinius.

Dainos
------

### Albumo dainos

Visoms šio albumo dainoms žodžius parašė Bono, o muziką sukūrė U2.

1. „Where the Streets Have No Name" – 5:37
2. „I Still Haven’t Found What I’m Looking For" – 4:37
3. „With or Without You" – 4:56
4. „Bullet the Blue Sky" – 4:32
5. „Running to Stand Still" – 4:18
6. „Red Hill Mining Town" – 4:52
7. „In God’s Country" – 2:57
8. „Trip Through Your Wires" – 3:32
9. „One Tree Hill" – 5:23
10. „Exit" – 4:13
11. „Mothers of the Disappeared" – 5:14

### Singlai

1. „With or Without You"
2. „I Still Haven’t Found What I’m Looking For"
3. „Where the Streets Have No Name"
4. „In God’s Country" (tik Šiaurės Amerikoje)
5. „One Tree Hill" (tik Australijoje ir Naujojoje Zelandijoje)

„With Or Without You" yra pirmasis albumo singlas ir viena iš geriausiai žinomų U2 dainų. Ši daina, „I Still Havent Found What I’m Looking For" ir „Where the Streets Have No Name", išleistos kaip tarptautiniai singlai. Pirmieji du, greitai pasiekė topo viršūnę Jungtinėje Karalystėje. „In God’s Country" su kuklesniu pasisekimu pasirodė tik Š. Amerikoje, „One Tree Hill" – tik Australioje ir Naujojoje Zelandijoje.

Pozicijos ir pardavimai
-----------------------

| Šalis | Pozicija | Sertifikatas | Pardavimai |
| --- | --- | --- | --- |
| Australija | 3 | 5x Platininis | 350 000+ |
| Austrija |  | 3x Auksinis | 45 000+ |
| Kanada |  | Deimantinis | 1 000 000+ |
| Suomija |  | Auksinis | 27 965 |
| Prancūzija | 1 | 2x Deimantinis | 2 072 100 |
| Vokietija |  | 2x Platininis/3x Auksinis | 700 000+ |
| Meksika |  | Auksinis | 100 000+ |
| Olandija | 1 | Platininis | 80 000+ |
| Jungtinė Karalystė | 1 | 6x Platininis | ~2 750 000 |
| JAV | 1 | Deimantinis | 10 000 000+ |

Atlikėjai
---------

* Bono – pagrindinis vokalas, lūpinė armonikėlė
* The Edge – gitara, palaikantis vokalas, klavišiniai
* Adam Clayton – bosinė gitara
* Larry Mullen Jr. – būgnai

Nuorodos
--------

* Oficialus albumo tinklalapis Archyvuota kopija 2008-02-08 iš Wayback Machine projekto.